LHเฟ้น3ทำเลตั้งกองทุนอสังหาฯจ่าย7%
กองทุนอสังหาฯ แลนด์แอนด์เฮ้าส์ ลงทุน 3 ทำเลกลางเมือง รับประกันผลตอบแทนขั้นต่ำถึงปี 2558 คาดจ่าย 7%
1 มี.ค. 2555

กองทุนอสังหาฯ แลนด์แอนด์เฮ้าส์ ลงทุน 3 ทำเลกลางเมือง รับประกันผลตอบแทนขั้นต่ำถึงปี 2558 คาดจ่าย 7%นายอดิศร ธนนันท์นราพูล รองกรรมการผู้จัดการ บริษัท แลนด์ แอนด์ เฮ้าส์ เปิดเผยว่า บริษัทอยู่ระหว่างจัดตั้งกองทุนรวมอสังหาริมทรัพย์และสิทธิการเช่า แลนด์ แอนด์ เฮ้าส์ (LHPF)  ลงทุนในสินทรัพย์ 3 โครงการ ประกอบด้วย การลงทุนเป็นเจ้าของกรรมสิทธิ์ (Freehold) ในโครงการเซอร์วิสอพาร์ทเมนต์ เซนเตอร์ พอยต์ สุขุมวิท-ทองหล่อ และโครงการอาคารพักอาศัยให้เช่า เซนเตอร์ พอยต์ เรซิเดนซ์ พร้อมพงษ์ และลงทุนในสิทธิการเช่า (Leasehold) อายุ 27 ปี ในโครงการบ้านพักอาศัยให้เช่า แอล แอนด์ เอช วิลล่า สาทร  รวมมูลค่าโครงการกว่า 3.3 พันล้านบาท  ซึ่งอยู่ระหว่างรออนุมัติจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) คาดว่าจะเสนอขายในเดือนมี.ค.2555สำหรับโครงการทั้ง 3 แห่ง ถือเป็นโครงการที่มีศักยภาพสูง เนื่องจากอยู่ในทำเลใจกลางเมือง เดินทางสะดวก โดยมีกลุ่มลูกค้าเป้าหมายเป็นชาวต่างชาติ ที่เป็นลูกค้าระยะยาว โดยอัตราการเช่าพักเฉลี่ยทุกโครงการในปี 2554 อยู่ในระดับที่สูงที่ประมาณ 80-90% โดยบริษัทฯจะเข้าลงทุนในกองทุนสัดส่วน 15% และ GIC ซึ่งเป็นผู้ถือหุ้นเข้าลงทุน 15%ด้านนางจันทนา กาญจนาคม กรรมการผู้จัดการ บริษัทหลักทรัพย์จัดการกองทุน (บลจ.) แลนด์ แอนด์ เฮ้าส์ กล่าวว่า กองทุนมีสัดส่วนการลงทุนที่เป็น Freehold ถึง 80% และ Leasehold ประมาณ 20% อีกทั้งการกระจายความเสี่ยงในสินทรัพย์ 3 โครงการ ส่งผลให้กองทุนมีความเสี่ยงต่ำมากในการสร้างรายได้ นอกจากนี้ผู้ถือหน่วยยังได้รับประโยชน์จากสินทรัพย์มีโอกาสเพิ่มมูลค่าจากราคาที่ดินในอนาคต ซึ่งเป็นประโยชน์ในระยะยาว ส่วนประโยชน์ในระยะสั้น คือการรับประกันผลตอบแทนถึงสิ้นปี 2558 โดยบริษัท แลนด์ แอนด์ เฮ้าส์และผู้ร่วมทุนนายสิทธิไชย มหาคุณ หัวหน้าหัวหน้าสายงานวาณิชธนกิจ บริษัทหลักทรัพย์ ซีไอเอ็มบี (ประเทศไทย)  ในฐานะที่ปรึกษาทางการเงินและแกนนำการจัดจำหน่ายกองทุน กล่าวว่า หลังจากการนำเสนอข้อมูลของกองทุนให้กับนักลงทุนสถาบันและรายย่อย ปรากฏว่าได้รับความสนใจอย่างมาก เนื่องจากนักลงทุนเชื่อมั่นในการบริหารจัดการโครงการของแลนด์ แอนด์ เฮ้าส์ ซึ่งเป็นบริษัทอสังหาริมทรัพย์ชั้นนำ การรับประกันอัตราผลตอบแทนขั้นต่ำของกองทุน ซึ่งคาดว่าผลตอบแทนของกองทุนจะอยู่ที่ประมาณ 7% ต่อปี.